b"\n_START_ARTICLE_\nThor's Hammer (Zvezdna vrata SG-1)\n_START_PARAGRAPH_\nThor's Hammer je naslov epizode znanstveno-fantasti\xc4\x8dne serije Zvezdna vrata, v kateri mora O'Neill najti zaveznike v boju proti Goa'uldom. Z ekipo pristane na planetu Cimmeria, kjer vladajo nordijski bogovi. Ob prihodu se Teal'c znajde v pasti skrivnostne svetlobe, ki \xc5\xa1ine iz skulpture, podobne kladivu. O'Neill ga posku\xc5\xa1a re\xc5\xa1iti, a oba izgineta v svetlobi in kon\xc4\x8data v podzemnem labirintu, kjer jima hologram v obliki boga Thora pove, da je ve\xc4\x8dno ujetni\xc5\xa1tvo kazen za Goa'ulde, ki si kjub prepovedi drznejo priti na ta planet. Dobita tudi ponujeno mo\xc5\xbenost izhoda iz labirinta, ki pa bi ubila goa'uldskega simbiota, ki ga nosi Teal'c, kar bi povzro\xc4\x8dilo tudi njegovo smrt._NEWLINE_Medtem preostali del ekipe SG-1 za pomo\xc4\x8d pri iskanju O'Neilla in Teal'ca poprosi doma\xc4\x8dine. Ti jih napotijo na \xc5\xbeensko po imenu Kendra, ki naj bi bila sposobna pomagati pri iskanju. Izka\xc5\xbee se, da je bila Kendra v\xc4\x8dasih Goa'uld, ki se je parazita re\xc5\xa1ila z vstopom v Thorov labirint._NEWLINE_Medtem O'Neill in Teal'c ugotovita, da Goa'uldsko oro\xc5\xbeje v labirintu ne deluje, deluje pa zemeljsko. Zadeva se zakomplicira, ko najdeta polno kosti Goa'uldov, ki ka\xc5\xbeejo na to, da jih je nekaj ubilo in pojedlo. Kmalu za tem se pojavi bitje Unas, ki se je ravno tako zna\xc5\xa1lo v ujetni\xc5\xa1tvu. Kljub temu, da ga O'Neill onesposobi s streli, se bitje ponovno vrne in oba sta prisiljena v beg do konca labirinta. Tam ju \xc4\x8daka energijsko polje, preko katerega je mo\xc5\xbeen izhod na prosto, vendar bi to ubilo Teal'ca. O'Neill in Teal'c najprej v to polje potisneta Unasa, nato pa s pomo\xc4\x8djo Teal'covega oro\xc5\xbeja, ki ga poda preostanku ekipe izven jame, uni\xc4\x8dijo \xc5\xa1e obrambni sistem, kar Teal'cu omogo\xc4\x8di izhod iz jame._NEWLINE_O'Neill in Teal'c sta tako re\xc5\xa1ena, Daniel Jackson pa tako dobi idejo, da bi bilo po zgledu Kendre mogo\xc4\x8de re\xc5\xa1iti tudi njegovo \xc5\xbeeno Sha're in njenega brata Skaaro."